ananddey/assamese-wiki-corpus huggingface dataset:
মৌজা

বাংলাদেশ, পাকিস্তান আৰু ভাৰতৰ কিছু অংশত মৌজা হৈছে একপ্ৰকাৰৰ প্ৰশাসনিক জিলা, যিটো এটা নিৰ্দিষ্ট ভূমি অঞ্চলৰ সৈতে মিল খায় যাৰ ভিতৰত এটা বা ততোধিক বসতি থাকিব পাৰে। ২০ শতিকাৰ আগতে এই শব্দটোৱে পৰগনা বা ৰাজহ জিলাৰ ঠিক তলত থকা ৰাজহ সংগ্ৰহৰ এককক বুজাইছিল।

ভাৰতীয় উপমহাদেশৰ মৌজা ব্যৱস্থা ইউৰোপৰ মেন’ৰিয়েল ব্যৱস্থাৰ দৰেই। মৌজাৰ প্ৰধানক মুস্তাজিৰ, প্ৰধান বা মুলৰাইয়াত বুলি ব্যৱহাৰ কৰা হয়, যিটো মেন’ৰিয়েল ব্যৱস্থাত লৰ্ড অৱ দ্য মেন’ৰৰ সমতুল্য।

জনসংখ্যা বৃদ্ধি হোৱাৰ লগে লগে আৰু গাঁওবোৰ অধিক সাধাৰণ আৰু উন্নত হোৱাৰ লগে লগে মৌজাৰ ধাৰণাটোৰ গুৰুত্ব কমি আহিল। আজি ই বেছিভাগেই গ্ৰাম বা গাঁৱৰ সমাৰ্থক হৈ পৰিছে। উদাহৰণস্বৰূপে বেছিভাগ ভোটাৰ তালিকাত এতিয়া মৌজাৰ নামতকৈ গাঁৱৰ নাম ব্যৱহাৰ কৰা হয়।

সমসাময়িক পাকিস্তানত মৌজাক "এটা পৃথক নাম, নিৰ্দিষ্ট সীমা আৰু এলেকা নিৰ্দিষ্টভাৱে জুখি প্লট/খছৰা/জৰীপ সংখ্যাত বিভক্ত কৰা এটা ভূ-খণ্ডৰ একক" বুলি সংজ্ঞায়িত কৰা হয়। প্ৰতিটো মৌজাৰ ভূমি ৰাজহৰ অভিলেখত ৰখা এটা কেডাষ্ট্ৰেল মেপ থাকে আৰু সিন্ধৰ বাহিৰে প্ৰতিটো মৌজাৰ হাদাবাষ্ট নম্বৰ থাকে। মৌজা এটা কমপেক্ট বা সিঁচৰতি একক হ'ব পাৰে, আৰু মৌজাৰ ভূ-খণ্ডত এটা বা ততোধিক বসতি (অৰ্থাৎ আবাদি, বাষ্টি, ঢোক, গথ, টোলা, টাৰ্ফ, হুন্দি আদি) থাকিব পাৰে। এটা মৌজা জনবসতিহীনও হ’ব পাৰে।

সিন্ধত মৌজাক দেহ বুলি জনা যায়।

তথ্যসমূহ

শ্ৰেণী:ব্যৱস্থাপনা
শ্ৰেণী:প্ৰশাসনিক অঞ্চল
মাইকেল কানিংহাম

মাইকেল কানিংহাম (; জন্ম: ৬ নৱেম্বৰ, ১৯৫২) এজন আমেৰিকান ঔপন্যাসিক আৰু চিত্ৰনাট্যকাৰ। ১৯৯৮ চনত লিখা উপন্যাস 'দ্য আৱাৰছ'ৰ বাবে তেওঁ বেছিকৈ পৰিচিত। ইয়াৰ বাবে তেওঁ কল্পকাহিনীৰ পুলিৎজাৰ বঁটা আৰু ১৯৯৯ চনত পেন/ফকনাৰ বঁটা লাভ কৰে। কানিংহাম য়েল বিশ্ববিদ্যালয়ৰ সৃষ্টিশীল লেখাৰ জ্যেষ্ঠ প্ৰবক্তা।

উদ্ধৃতি

জীৱনক অৱজ্ঞা কৰি তুমি শান্তি বিচাৰি নোপোৱা।

লগতে চাওক

মাইকেল কেইন

উৎস

বাহ্যিক সংযোগ

Category:আমেৰিকা যুক্তৰাষ্ট্ৰৰ ব্যক্তি
Category:জীৱিত ব্যক্তি
চকা

চকা হৈছে এখন বৃত্তাকাৰ বস্তু যি সাধাৰণতে এটা অক্ষত দিয়া হৈ ঘূৰি ফুৰিব পৰা বস্তু হিচাপে ব্যৱহৃত হয়। ই মানৱ ইতিহাসৰ অন্যতম গুৰুত্বপূৰ্ণ আৱিষ্কাৰ। চকা সাধাৰণতে পৰিবহণৰ মাধ্যমত ব্যৱহৃত হয়, যেনে গাড়ী, ৰথ, চাইকেল আদিত।

ইতিহাস

চকাৰ আৱিষ্কাৰৰ ইতিহাস অতি প্ৰাচীন। ই নিউলিথিক যুগৰ শেষৰ ফালে মেছ'পটেমিয়াত সম্ভৱতঃ প্ৰথমবাৰৰ বাবে ব্যৱহাৰ হৈছিল। প্ৰাচীনতম চকাৰ আৱিষ্কাৰৰ প্ৰমাণ খ্ৰীষ্টপূৰ্ব ৩৫০০ চনৰ পৰা পোৱা যায়। এই চকাবোৰ মাটিৰ পাত্ৰ বনোৱাৰ চাকৰি হিচাপে ব্যৱহাৰ হৈছিল। পৰৱৰ্তী সময়ত ইয়াক গাড়ী আদি যানবাহনত প্ৰয়োগ কৰা হ'ল।

গঠন আৰু কাৰ্যপদ্ধতি

চকা সাধাৰণতে এবিধ ডাঠ বৃত্তাকৃতিৰ হয়, যাক এটা অক্ষত সংলগ্ন কৰা হয়। এই ব্যৱস্থাই অতি সহজে ঘূৰি ফুৰিব পৰা ব্যৱস্থা প্ৰদান কৰে, যাৰ ফলত বৰঙণি বা ঘৰ্ষণ শক্তি কম হয়। চকাৰ এই বৈশিষ্ট্যই পৰিবহণ ব্যৱস্থাত এক বিপ্লৱ আনিছিল।

ব্যৱহাৰ

চকা আজিৰ যুগত বহুবিধ স্থানত ব্যৱহৃত হয়:
মটৰ গাড়ী, বাছ, ট্ৰাক, চাইকেল, ৰে'ল আদি যানবাহনত।
ঘড়ী, লিফ্‌ট আদিৰ যান্ত্ৰিক ব্যৱস্থাত।
উৎপাদন কাৰখানাত টানিব পৰা ট্ৰলি আদিত।
কাৰখানৰ যন্ত্ৰ, কৃষিযন্ত্ৰ আদি উপকৰণত।

বিজ্ঞানৰ ক্ষেত্ৰত চকাৰ ভূমিকা

চকা হৈছে মানৱ সভ্যতাৰ ভিতৰতে এক গুৰুত্বপূৰ্ণ সৰল যন্ত্ৰ। ই বলৰ দিশ পৰিবৰ্তন আৰু গতিশক্তি সৃষ্টিৰ বাবে সহায় কৰে।

সংস্কৃতি আৰু প্ৰতীকত চকা

চকা বহু সংস্কৃতি আৰু ধৰ্মত প্ৰতীক হিচাপেও ব্যৱহৃত হৈছে। ভাৰতীয় ধৰ্মসমূহত 'ধৰ্মচক্ৰ' এটা পবিত্ৰ প্ৰতীক, যাক বৌদ্ধ ধৰ্মত বুদ্ধৰ উপদেশৰ প্ৰতীক হিচাপে গণ্য কৰা হয়। ভাৰতৰ জাতীয় পতাকাতো 'ধৰ্মচক্ৰ'ৰ ছবি থাকে।

চকাৰ বিকাশ

আধুনিক যুগত চকা বিভিন্ন ৰূপত বিকশিত হৈছে:
এয়াৰ-ফিল্ড টায়াৰ: য’ত বায়ু ভৰ্তি থাকে।
ট্ৰাকৰ চকা: বুলডোজাৰ আদি যানত ব্যৱহৃত, য’ত বিস্তৃত চকা থাকে যাতে ভূ-পৃষ্ঠৰ সৈতে অধিক ঘৰ্ষণ পোৱা যায়।
মেগলেভ চকা: যি চুম্বকীয় ভাসন (magnetic levitation) ব্যৱহাৰ কৰে — উদাহৰণস্বৰূপে মেগলেভ ৰে'ল।

চকাৰ প্ৰযুক্তি উন্নয়ন

চকাৰ সৈতে জড়িত প্ৰযুক্তি অব্যাহতভাৱে উন্নয়ন হৈছে। নিউমেটিক টায়াৰ, আলয় হুইল, ডিস্ক ব্ৰেক, ABS (Anti-lock Braking System) আদিৰ লগত চকাৰ সমন্বয় ঘটোৱা হৈছে।

তথ্যসূত্ৰ

শ্ৰেণী:প্ৰযুক্তি
পূজা কাপুৰ

পূজা কাপুৰ ; ভাৰতৰ বৈদেশিক পৰিক্ৰমা মন্ত্ৰালয়ৰ অতিৰিক্ত সচিব আৰু জি-২০ সৌছ শ্বেৰ্পা(G20 Sous Sherpa)। এই পদত নিযুক্ত হোৱাৰ আগতে, তেওঁ ডেনমাৰ্ক ৰাজ্যত ভাৰতীয় ৰাষ্ট্ৰদূত আছিল আৰু তাৰ পূৰ্বে বুলগেৰিয়া ৰিপাব্লিক আৰু উত্তৰ মেচিডোনিয়া ৰিপাব্লিকত ভাৰতীয় ৰাষ্ট্ৰদূতৰূপে কাৰ্যনিৰ্বাহ কৰিছিল।

কৰ্ম জীৱন

পূজা কাপুৰ ১৯৯৬ চনত ভাৰতীয় বৈদেশিক সেৱাত যোগদান কৰিছিল। তেওঁ লণ্ডন, কুৱালালামপুৰ আৰু ব্ৰাছেলছৰ ভাৰতীয় দূতাবাস / উচ্চায়ুক্তত কাৰ্যনিৰ্বাহ কৰি আহিছে। নতুন দিল্লীৰ বৈদেশিক পৰিক্ৰমা মন্ত্ৰালয়ত তেওঁ আছিয়ান বহুপক্ষীয় বিভাগৰ নেতৃত্বকে ধৰি পশ্চিম ইউৰোপ, দক্ষিণ-পূব এছিয়া, ৰাষ্ট্ৰসংঘ আৰু কমনৱেলথৰ সৈতে ভাৰতৰ সম্পৰ্ক বিষয়ক দায়িত্ব পালন কৰিছিল। ২০১৭ চনৰ জুলাই মাহত বুলগেৰিয়া গণৰাজ্যত ভাৰতৰ ৰাষ্ট্ৰদূত হিচাপে দায়িত্ব গ্ৰহণ কৰে, আৰু সমান্তৰালভাৱে উত্তৰ মেচিডোনিয়া গণৰাজ্যত ভাৰতৰ ৰাষ্ট্ৰদূত হিচাপে স্বীকৃতি লাভ কৰে। পূজা কাপুৰে ২০২১ চনৰ মাৰ্চ মাহত ডেনমাৰ্ক ৰাজ্যত ভাৰতৰ ৰাষ্ট্ৰদূত হিচাপে দায়িত্ব গ্ৰহণ কৰে।

২০২২ চনত দ্য কোপেনহেগেন পোষ্টে তেওঁক ডেনমাৰ্কৰ আটাইতকৈ ব্যস্ত ৰাষ্ট্ৰদূত হিচাপে ঘোষণা কৰে।

ব্যক্তিগত জীৱন

পূজা কাপুৰ অক্সফৰ্ড বিশ্ববিদ্যালয়ৰ চেভেনিং স্কোলাৰ আছিল, য'ত তেওঁ কূটনৈতিক অধ্যয়ন সম্পন্ন কৰিছিল ।তেওঁ পেৰিছৰ ইক'ল নেচনেল ডি এডমিনিষ্ট্ৰেচনৰ পৰা ৰাজহুৱা প্ৰশাসনত স্নাতকোত্তৰ ডিগ্ৰী লাভ কৰাৰ লগতে দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতক আৰু স্নাতকোত্তৰ ডিগ্ৰী লাভ কৰিছে।

প্ৰকাশনা

পূজা কাপুৰ এগৰাকী প্রতিস্থিত লেখিকা। যিয়ে কেৱল বিশ বছৰ বয়সতে তেওঁৰ প্ৰথমখন ৰাজনীতি সম্পৰ্কীয় গ্ৰন্থ সহ-লিখন কৰিছিল।

তথ্য সূত্ৰ
হাৰুকি মুৰাকামি

হাৰুকি মুৰাকামি (জন্ম: ১২ জানুৱাৰী, ১৯৪৯) এগৰাকী জাপানী লেখক। নৰৱেজিয়ান ৱুড, কাফ্‌কা অন দ্য শ্ব'ৰ, স্পুটনিক ছুইটহাৰ্ট আদি তেওঁৰ উল্লেখযোগ্য সাহিত্যকৰ্ম।

উদ্ধৃতিসমূহ

মৃত্যু জীৱনৰ বিপৰীত নহয়, ই জীৱনৰেই এটা অংশ।
যদি তুমি মোক মনত ৰাখা, তেন্তে আন সকলোৱে পাহৰি গ'লেও মোৰ একো আহে নাযায়।
মানুহক তেওঁলোকৰ দোষৰ দ্বাৰা নহয়, তেওঁলোকৰ গুণৰ দ্বাৰা ট্ৰেজেডীৰ গভীৰতালৈ টানি অনা হয়।
নিজৰ ওপৰত দুখ নকৰিবা। কেৱল গাধবোৰেহে তেনেকুৱা কৰে।
আপুনি যি বিচাৰিছে সেয়া আপুনি আশা কৰা ৰূপত নাহিব।
অকলে থকাটো কোনেও ইমান ভাল নাপায়। বন্ধুত্ব গঢ়িবলৈ মই মোৰ বাটৰ পৰা আঁতৰি নাযাওঁ, এয়াই সকলো। ই কেৱল হতাশাৰ দিশে লৈ যায়।

লগতে চাওক

আনাটোল ফ্ৰাঁ
আৰ্থাৰ কোৱেষ্ট্‌লাৰ
খালেদ হোছেইনি
গুস্তাভ ফ্লবেয়ৰ
চলমান ৰুশ্বদি
ডি এইচ লৰেন্স
থমাছ হাৰ্ডি

বাহ্যিক সংযোগ

উৎস

Category:ঔপন্যাসিক
Category:জাপানী লেখক
Category:জীৱিত ব্যক্তি
Category:জাপানৰ ব্যক্তি
দশ ৰজাৰ যুদ্ধ

দশ ৰজাৰ যুদ্ধৰ (, ) কথা প্ৰথমে ঋগবেদৰ সপ্তম মণ্ডলত উল্লেখ কৰা হৈছিল। ই পৰুশনি নদীৰ পাৰত ভাৰত জনগোষ্ঠীৰ সুদাস নামৰ এজন ৰজা আৰু পুৰু, যদু, তুৰ্বাস, অনু, দ্ৰুহ্যু, আলিনা, পক্ষ, ভালনা, শিৱ আৰু বিষানিন জনগোষ্ঠীৰ সংঘৰ মাজত সংঘটিত হৈছিল। ইয়াৰ ফলস্বৰূপে ভৰতসকলৰ নিৰ্ণায়ক বিজয় আৰু পৰৱৰ্তী সময়ত কুৰু ৰাজনীতিৰ গঠন হয়। ঋগ্বেদত উল্লেখ কৰা দহ ৰজাৰ যুদ্ধই হয়তো মহাভাৰতত কুৰুক্ষেত্ৰ যুদ্ধৰ "কাহিনীৰ 'কেন্দ্ৰ' গঠন কৰিছিল"।

যুদ্ধ

ঋগবেদৰ ৩ নং পুথিত উল্লেখ আছে যে ভাৰত জনগোষ্ঠীয়ে বিয়াছ নদী আৰু ছুটলেজ নদী পাৰ হৈ (ভৱিষ্যত) কুৰুক্ষেত্ৰ অঞ্চলৰ ফালে আগবাঢ়িছিল য'ত তেওঁলোকে ভাৰত-আৰ্য্য আৰু অভাৰত-আৰ্য্য উভয়ৰে নৱজাত (আৰু অস্থায়ী) আন্তঃজনজাতি মিত্ৰতা শ্বমিটৰ মতে এই শৈলী ঋগবেদত অস্বাভাৱিকভাৱে প্ৰধান। কিন্তু এই উল্লেখসমূহৰ বহুখিনি সেই সময়ৰ ঐতিহাসিক প্ৰেক্ষাপটৰ লগত ওতঃপ্ৰোতভাৱে জড়িত আছিল আৰু আধুনিক পাঠকৰ বাবে ইয়াক বুজিবলৈ কঠিন। ফলত গীতবোৰত ব্যৱহৃত জটিল কাব্যিক ভাষাৰ বাবে পণ্ডিতসকলৰ কিছুমান শব্দ আৰু অংশৰ অৰ্থ সম্পৰ্কে প্ৰায়ে মতানৈক্য হয়।

টোকা

তথ্যসূত্ৰ

শ্ৰেণী:ইতিহাস
২৭ জুলাই

উল্লেখযোগ্য ঘটনাৱলী

১৯২১ - ড॰ ফ্ৰেডেৰিক বেণ্টিং আৰু তেওঁৰ সহযোগী চাৰ্লচ বেষ্টৰ দ্বাৰা প্ৰথমবাৰৰ বাবে ইনছুলিন হ’ৰ’মন পৃথক্কৰণ সম্ভৱ হৈছিল।
১৯৩৯ - কেন্দ্ৰীয় পুলিচ বাহিনী প্ৰতিষ্ঠা কৰা হয়।
২০০০ - অসমৰ গোলাঘাট আৰু কাৰ্বি আংলং জিলাত অৱস্থিত ৩৭ বৰ্গ কিঃমিঃ জুৰি থকা সংৰক্ষিত এটা অঞ্চলক নামবৰ অভয়াৰণ্য নামেৰে ঘোষণা কৰা হয়।
২০০৫ - মুম্বাইত একেৰাহে হৈ থকা ধাৰাসাৰ বৰষুণৰ ফলত মুম্বাইৰ ভয়াবহ বানপানীত ৪৫০জন লোকৰ মৃত্যু হয়।
২০০৫ - মুম্বাই উপকূলৰ পৰা ১৬০ কিঃমিঃ আঁতৰত আৰব সাগৰত অৱস্থিত অ' এন জি চিৰ সামুদ্ৰিক তৈল ক্ষেত্ৰত বম্বে হাই প্লেটফৰ্মত আন এখন সহায়ক জাহাজে খুন্দা মৰাৰ ফলত প্লেটফৰ্মত জুই লাগে। এই অগ্নিকাণ্ডৰ ফলত ১২জন লোকৰ মৃত্যু হয় আৰু ৩২ হাজাৰ কোটি টকাৰ লোকচান হয়।
২০০৯ - ছৈয়দ ছিবেট ৰাজিয়ে অসমৰ ৰাজ্যপাল ৰূপে কাৰ্যভাৰ গ্ৰহণ কৰে।
২০১১ - মৰক্কোত হোৱা এক ভয়াবহ বিমান দুৰ্ঘটনাত ৭৮জন লোকৰ মৃত্যু হয়।
২০১২ - অমৰনাথলৈ যাত্ৰা কৰোঁতে ১৬জন লোকৰ মৃত্যু হয়।
২০১২ - লণ্ডনত অলিম্পিকখেল আৰম্ভ হয়।

জন্ম

১৮৮১ - হান্স ফিছাৰ, নোবেল বিজয়ী জাৰ্মান জৈৱ ৰসায়নবিদ।
১৯২৭ - প্ৰখ্যাত ভাৰতীয় গল্প লেখক, কৃষ্ণ বলদেৱ বৈদৰ জন্ম হয়।
১৯৪০ - ভাৰতী মুখাৰ্জী, ভাৰতীয় আমেৰিকান লেখক।
১৯৫৫ - এলেন বৰ্ডাৰ, অষ্ট্ৰেলিয়াৰ ক্ৰিকেট খেলুৱৈ।
১৯৬৭ - ৰাহুল বসু, ভাৰতীয় চলচ্চিত্ৰ অভিনেতা, পৰিচালক, চিত্ৰনাট্যকাৰ, সমাজকৰ্মী আৰু ৰাগবী খেলুৱৈ।

মৃত্যু

১৮৪৪ - জন ডেল্ট, পৰমাণু তত্ত্বৰ প্ৰৱৰ্তক ইংৰাজ ৰসায়নবিদ।
১৯৯২ - আমজাদ খান, ভাৰতৰ অন্যতম প্ৰখ্যাত অভিনেতা।
২০০২ - কৃষ্ণ কান্ত, ভাৰতবৰ্ষৰ উপ-ৰাষ্ট্ৰপতি। তেখেতৰ কাৰ্যনিবাহ কালতে পৰলোকপ্ৰাপ্তি হয়।
২০১৫ - এ পি জে আব্দুল কালাম, ভাৰতৰ বিজ্ঞানী আৰু প্ৰাক্তন ৰাষ্ট্ৰপতি।
২০২২ - অৰ্ধেন্দু কুমাৰ দে', অসমৰ প্ৰাক্তন মন্ত্ৰী।
২০২২ - অতুলানন্দ গোস্বামী, প্ৰখ্যাত সাহিত্যক।

দিৱস

শ্বহীদ আৰু আহত সৈনিক দিৱস (ম্যানমাৰ)।

বাহ্যিক সংযোগ

বিবিচি: এই দিনত

তথ্য সূত্ৰ
মিহৰ আলী

মিহৰ আলী (Mihr 'Ali), যাক মীৰ আলী বা মেহৰ আলী আছিল ফাৎ-আলী শ্বাহ কাজাৰৰ শাসনকালত কাজাৰ ইৰানৰ ৰাজকীয় দৰবাৰৰ এজন মহান চিত্ৰশিল্পী। মিহৰ আলীক তেওঁৰ শাসনকালৰ আগলি ভাগৰ আটাইতকেই উল্লেখযোগ্য ইৰানী প্ৰতিচ্ছবি শিল্পী আৰু প্ৰাৰম্ভিক কাজাৰ শিল্পৰ অন্যতম অগ্ৰণী চিত্ৰশিল্পী হিচাপে গণ্য কৰা হয়। তেওঁ এজন দক্ষ শিক্ষকো আছিল, তেওঁৰ ছাত্ৰসকলৰ ভিতৰত বিখ্যাত চিত্ৰশিল্পী আবু আল-হাছান ছানী আল-মুলক অন্যতম।

কৰ্মৰাজি

মিহৰ আলীৰ প্ৰধান দক্ষতা আছিল ছবিৰ চৰিত্ৰটোৰ মহিমা আৰু ক্ষমতা ফুটাই তোলাৰ ক্ষমতা, যাৰ বাবে তেওঁ শ্বাহৰ এজন প্ৰিয় চিত্ৰশিল্পী হৈ পৰিছিল। ইয়াত শ্বাহে সোণালী ব্ৰকেডৰ চোলা আৰু কিয়ানী মুকুট পৰিধান কৰি এখন অলংকৃত দণ্ড ধৰি থকা পূৰ্ণ অবয়বৰ চিত্ৰ অংকন কৰা হৈছে।

ফাৎ-আলী শ্বাহে নিজৰ আৰু নিজৰ পুত্ৰসকলৰ বহুতো জীৱন্ত প্ৰতিচ্ছবি নিৰ্মাণ কৰিবলৈ দিছিল, যিবোৰ দৰবাৰৰ অনুষ্ঠানৰ পটভূমি হিচাপে ব্যৱহাৰ কৰা হৈছিল। মিহৰ আলী আৰু তেওঁৰ পূৰ্বৰ দৰবাৰী চিত্ৰশিল্পী মিৰ্জা বাবাৰ দ্বাৰা অংকিত এই কৰ্মসমূহত ফাৎ-আলী শ্বাহক তেওঁৰ বহুতো ৰাজকীয় ৰূপত চিত্ৰিত কৰা হৈছে। এইবোৰ বাস্তৱসন্মত প্ৰতিচ্ছবিতকৈ এজন শাসক হিচাপে তেওঁৰ ক্ষমতা প্ৰদৰ্শনৰ বাবেহে নিৰ্মাণ কৰা হৈছিল। ফলস্বৰূপে, এই কৰ্মসমূহ অতিশয় শৈলীগত, গাঢ় ৰঙৰ আৰু শক্তিৰ প্ৰতীকৰে পৰিপূৰ্ণ।

মেহৰ আলীৰ আন গুৰুত্বপূৰ্ণ কৰ্মসমূহৰ ভিতৰত আছে ইছফাহানৰ ইমাৰত-এ নৱ প্ৰাসাদৰ সাজ-সজ্জাৰ বাবে ফাৎ-আলী শ্বাহে নিৰ্মাণ কৰিবলৈ দিয়া শাহনামাৰ শাসক আৰু চৰিত্ৰসমূহৰ প্ৰতিচ্ছবিৰ এটা শৃংখলা। এই শৃংখলাটো ইমানেই উল্লেখযোগ্য আছিল যে ইছফাহান ভ্ৰমণ কৰা বহুতো ইউৰোপীয় পৰিব্ৰাজকৰ প্ৰতিবেদনত ইয়াৰ উল্লেখ পোৱা যায়।

১৯৮৫ চনলৈকে ভবা হৈছিল যে এই শৃংখলাৰ সকলোবোৰ চিত্ৰ ধ্বংস হৈ গৈছে, কিন্তু তাৰ পাছত তিনিখন চিত্ৰ উদ্ধাৰ আৰু প্ৰমাণিত কৰা হৈছে, সেইকেইখন হ’ল আফ্ৰাছিয়াব, চাংগিজ খাঁ আৰু কায় খুছৰোৰ প্ৰতিচ্ছবি। অৱশ্যে কায় খুছৰোৰ প্ৰতিচ্ছবিখন ইয়াৰ সম্পূৰ্ণ ৰূপত নাই, বৰঞ্চ ইয়াৰ মূল আকাৰৰ প্ৰায় ৮০ শতাংশলৈ হ্ৰাস পাইছে। তথাপিও, ২০০৭ চনত লণ্ডনৰ ক্ৰীষ্টিছৰ নিলামত এইখন ৫৪,০০০ পাউণ্ডত বিক্ৰী হৈছিল। বাকী দুখন চিত্ৰও ব্যক্তিগত সংগ্ৰহত আছে।

গেলেৰী

তথ্যসূত্ৰ

বাহ্যিক সংযোগ

মিহৰ আলীৰ দ্বাৰা অংকিত ফাৎ-আলী শ্বাহ কাজাৰৰ তৈলচিত্ৰ

শ্ৰেণী:ইৰানৰ ব্যক্তি
উল্লাসনগৰ

উল্লাসনগৰ ভাৰতৰ মহাৰাষ্ট্ৰ ৰাজ্যত অৱস্থিত থানে জিলাৰ এখন নগৰ। ই ছত্ৰপতি শিৱাজী টাৰ্মিনাছৰ পৰা ৫৫ কিঃমিঃ দূৰৈত অৱস্থিত। ই এমএমআৰডিএ-ৰ দ্বাৰা পৰিচালিত মুম্বাই মেট্ৰ’পলিটান অঞ্চলৰ অন্তৰ্গত। ২০১১ চনৰ লোকপিয়ল অনুসৰি ইয়াৰ আনুমানিক জনসংখ্যা হ’ল ৫, ০৬, ০৯৮জন। উল্লাসনগৰ এখন পৌৰসভা নগৰ আৰু এই নামৰেই তহচিলৰ সদৰ ঠাই। কেন্দ্ৰীয় ৰেলৱে’ জ’নৰ মুম্বাই-পুনে মাৰ্গত ইয়াৰ ৰেল ষ্টেশ্যন অৱস্থিত।

ইতিহাস

স্বাধীনতাৰ পাছতেই ভাৰতৰ বিভাজন হৈ পাকিস্তানৰ গঠন হ’ল। সেই সময়ত পাকিস্তানৰ সিন্ধ প্ৰান্তৰ হিন্দু সিন্ধীসকলৰ ওপৰত হোৱা অত্যাচাৰৰ ফলত লাখ লাখ সিন্ধী লোক শৰণাৰ্থী হৈ ভাৰতলৈ আহিছিল। তাৰে প্ৰায় এক লাখ সিন্ধী লোকক কল্যাণৰ পৰা ৫ কিঃমিঃ দূৰৈত অৱস্থিত সামৰিক শিবিৰত আশ্ৰয় দিয়া হৈছিল। পাছত ১৯৭৯ চনত সেই অঞ্চলটো মহকুমাৰূপে ঘোষিত হ’ল। এই নগৰখনৰ নামকৰণ সেই সময়ৰ গভৰ্নৰ জেনেৰেল চি ৰাজগোপালচাৰ্যৰ দ্বাৰা কৰা হৈছিল। ১৯৫৫ চনত উপনগৰীয়া ৰেল ষ্টেশ্যন নিৰ্মিত হৈছিল। ১৯৬০ চনৰ জানুৱাৰী মাহত উল্লাসনগৰ পৌৰসভাৰ গঠন হ’ল।

অৰ্থনীতি

উল্লাসনগৰত ডেনিম উৎপাদন কৰা কেইবাটাও ক্ষুদ্ৰ ব্যৱসায় আছে। কোনো কোনো উৎপাদকে ইয়াৰে পৰা বিশ্বজুৰি জিঞ্চ ৰপ্তানি কৰে। আচবাবপত্ৰ, কানি-কাপোৰ আৰু বৈদ্যুতিক বজাৰৰ বাবেও ই জনাজাত। তদুপৰি উল্লাসনগৰত ছপাশাল, বস্ত্ৰশিল্প বয়ন, মিঠাই, আচবাবপত্ৰ আদিৰ দৰে কেইবাটাও ক্ষুদ্ৰ ব্যৱসায় আছে।

জনগাঁথনি

২০১১ চনৰ লোকপিয়ল অনুসৰি উল্লাসনগৰৰ জনসংখ্যা ৫,০৬,০৯৮জন আছিল। ই মহাৰাষ্ট্ৰৰ ২২তম আৰু ভাৰতৰ ৮৮তম আটাইতকৈ ডাঙৰ নগৰ। পুৰুষ আৰু মহিলাৰ জনসংখ্যা ক্ৰমে ৫৩% আৰু ৪৭%।

শিক্ষা

এই নগৰত ১২৯খন প্ৰাথমিক বিদ্যালয়, ৫৬খন মাধ্যমিক বিদ্যালয়, ৯খন উচ্চতৰ মাধ্যমিক বিদ্যালয়, ৩খন মহাবিদ্যালয় আৰু ২খন প্ৰযুক্তিবিদ্যা প্ৰতিষ্ঠান আছে।

উল্লেখযোগ্য বাসিন্দা

▪ আশিষ চঞ্চচলানী (জনপ্ৰিয় ভাৰতীয় ইউটিউবাৰ)

তথ্য সংগ্ৰহ

শ্ৰেণী:ভাৰতৰ নগৰ মহানগৰ
বকুলবনৰ কবিতা

বকুল বনৰ কবিতা,আনন্দ চন্দ্ৰ বৰুৱাৰ দ্বাৰা লিখিত কাব্যপুথি।আনন্দ চন্দ্ৰ বৰুৱাই একাধাৰে কবিতা, নাটক, অনুবাদ সাহিত্য, উপন্যাস আদি ক্ষেত্ৰত অৱদান আগবঢ়ায়।১৯৬৯ চনৰ অসম সাহিত্য সভাৰ বৰপেটা অধিবেশনৰ সভাপতি নিৰ্বাচিত হৈছিল।১৯৭৩ চনত আনন্দ চন্দ্ৰ বৰুৱাই “পদ্মশ্ৰী” উপাধি লাভ কৰে।১৯৭৭ চনত “বকুল বনৰ কবিতাৰ বাবে” সাহিত্য অকাডেমি বঁটা লাভ কৰে।
১৯৮৩ চনৰ ২৭ জানুৱাৰীত আনন্দ চন্দ্ৰ বৰুৱাদেৱৰ মৃত্যু হয়।

উদ্ধৃতি

পৃথিৱীৰ প্ৰেমে মোক দেৱলীয়া কৰিলেপোন প্ৰথম যিদিনা পৃথিৱীক ভাল পালোঁসেইদিনা জীৱনৰ বহাগ-জেঠ;তয়াময়া ৰ'দ -সেউজীয়া ঘনগছ লতা বন,উৰণীয়া মন।
পৃথিৱী সহনশীলাকিন্তু বিকাৰ ভৰা।পৃথিৱীৰ বুকুৰ ওপৰেদিয়েইবতাহ, ধুমুহা, শিলাবৃষ্টি,ৰ'দ, বৰষুণ পাৰ হৈ যায়-পৃথিৱীৰ বুকুৰ ভিতৰেদিয়েইবিদ্যুৎ বেগেৰে যোৱাভূমিকম্পবোৰেআঁকি যায় প্ৰলয়ৰশক্তিৰেখাবোৰ।
ইমান সুন্দৰ ৰূপটি তোমাৰইমান সুন্দৰ প্ৰাণ-বিষধৰ সাপে বলয় পিন্ধাইসুন্দৰ বুলি ধৰিছে মেৰাই, শুনিছেতোমাৰ গান।
বাল্মীকি কবিতাতে যেন বহিমনে মনে আঁকি আছেজানকীৰ ছবি!
নকবাঁ দুনাই - মানুহেই শ্ৰেষ্ঠ জীৱমানুহেই সত্য শিৱ। ইতৰৰো প্ৰাণ আছে, আছে বুদ্ধি- জ্ঞান; সিহঁতৰ ধৰা- বন্ধা, মানুহৰ পাৰ ভঙা, একেই বিজ্ঞান?- একে সুৰ, দুটি গান!
তেওঁ কবি-ছবি আঁকে ছবি চাই; আখৰত আখৰ মিলাই। তুমি কবি-বহি থাকাঁ সহি সহিআখৰত বাখৰ পিন্ধাই!
এইদৰে প্ৰকৃতিৰ বুকুত সোমাই ভ্ৰমিলোঁ আপোন মনে অনাই-বনাই। পুৱাৰ শীতল বেশ নিমজ-চিকুণ কেউপিনে সেউজীয়া চানেকি নতুন!
প্ৰাণভৰি চাওঁ বুলি আবেগত সুৰ তুলি বজাওঁ জীৱন-বীণা মনোৰমা মানসীৰ প্ৰতিমা ধিয়াই দেখোঁ মোৰ প্ৰিয়তমা ৰূপে গুণে অনুপমা।

উৎস

শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
হেৰিয়ট টাবমেন

হেৰিয়ট টাবমেন (; জন্ম: প্ৰায় মাৰ্চ ১৮২২ – মৃত্যু: ১০ মাৰ্চ, ১৯১৩), যাক মোজেছ বুলিও কোৱা হয়, এগৰাকী আফ্ৰিকান-আমেৰিকান দাসত্ব বিৰোধী কৰ্মী আছিল।

উদ্ধৃতি

গোটেই ৰাতি মোৰ মালিকৰ বাবে প্ৰাৰ্থনা কৰিলোঁ,মাৰ্চ মাহৰ প্ৰথম দিনলৈকে; আৰু সেইখিনি সময় তেওঁ মোক চাবলৈ মানুহক আনি থাকিল, মোক বিক্ৰী কৰিবলৈ চেষ্টা কৰিলে। মই মোৰ প্ৰাৰ্থনা সলনি কৰিলোঁ। মাৰ্চ মাহৰ প্ৰথম দিনৰ পৰাই মই প্ৰাৰ্থনা কৰিবলৈ ধৰিলোঁ,'হে প্ৰভু, যদি আপুনি সেই মানুহজনৰ হৃদয় কেতিয়াও সলনি কৰিবলৈ যোৱা নাই, তেন্তে তেওঁক হত্যা কৰা প্ৰভু, আৰু তেওঁক বাটৰ পৰা আঁতৰাই পেলাওক'।
- চাৰা হপকিন্স ব্ৰেডফোৰ্ডৰ ‘চিনছ ইন দ্য লাইফ অৱ হেৰিয়ট টাবমেন’ (১৯৭১) নামৰ কিতাপখনত উদ্ধৃত কৰা অনুসৰি; ফ্ৰীপ'ৰ্ট: বুকছ ফৰ লাইব্ৰেৰী প্ৰেছ, পৃষ্ঠা ১৪-১৫।

এবাৰৰ বাহিৰে মই মৰিব নোৱাৰো।
- চাৰ্লছ এল ব্লকছনৰ দ্য আণ্ডাৰগ্ৰাউণ্ড ৰেলৰোড (১৯৮৭)ত উদ্ধৃত কৰা অনুসৰি।

মই আঠ বছৰ ধৰি আণ্ডাৰগ্ৰাউণ্ড ৰেলপথৰ কণ্ডাক্টৰ আছিলো, আৰু বেছিভাগ কণ্ডাক্টৰে যি কৰিব নোৱাৰে সেয়া ক’ব পাৰো—মই কেতিয়াও মোৰ ৰেলখনৰ ৰেলপথৰ পৰা নমাই দিয়া নাছিলো, কেতিয়াও যাত্ৰীও হেৰুৱাব পৰা নাছিলো।
- মেৰী বিগছৰ কিতাপ উইমেনছ ৱৰ্ডছ: দ্য কলম্বিয়া বুক অৱ কোটেচনছ বাই উইমেন (১৯৯৬)ৰ ২ নং পৃষ্ঠাত উদ্ধৃত কৰা অনুসৰি।

শ্ৰেণী:মৃত ব্যক্তি
শ্ৰেণী:সমাজকৰ্মী
চি এছ লুইচ

ক্লাইভ ষ্টেপলছ লুইচ ( ; জন্ম: ২৯ নৱেম্বৰ ১৮৯৮ – মৃত্যু: ২২ নৱেম্বৰ ১৯৬৩) এজন আইৰিছ লেখক আছিল। মধ্যযুগীয় সাহিত্যৰ পণ্ডিত আৰু খ্ৰীষ্টান ধৰ্মৰ সমৰ্থক। খ্ৰীষ্টান ধৰ্মৰ ওপৰত লিখা ৰচনা আৰু শিশুৰ কল্পনা ধাৰাবাহিক দ্য ক্ৰনিকলছ অৱ নাৰ্নিয়াৰ বাবে তেওঁ বেছিকৈ পৰিচিত।

উদ্ধৃতি

কেৱল এজন দক্ষ ব্যক্তিয়েহে দক্ষতাৰ মূল্যায়ন কৰিব পাৰে, কিন্তু এইটো আৰু ফলাফলৰ মূল্য মূল্যায়ন একে নহয়।
- 'এ প্ৰিফেচ টু পেৰাডাইজ লষ্ট' (১৯৪২), চেপটাৰ ২: "ইচ্ ক্ৰিটিচিজম পচিবল্?"

খ্ৰীষ্টান ধৰ্মৰ হৃদয় এটা মিথ যিটোও এটা সত্য।
- "মিথ বিকম ফেক্ট" (১৯৪৪)

মই খ্ৰীষ্টান ধৰ্মক বিশ্বাস কৰোঁ যেনেকৈ মই বিশ্বাস কৰোঁ যে সূৰ্য্য উদয় হৈছে। কেৱল মই দেখাৰ বাবেই নহয়, ইয়াৰ পোহৰৰ দ্বাৰা মই বাকী সকলো দেখাৰ বাবেই।
- "ইচ্ থিয়লজি পোয়েট্ৰি?" (১৯৪৫)

মই ভাবো যে যদি ঈশ্বৰে আমাক ক্ষমা কৰে তেন্তে আমি নিজকে ক্ষমা কৰিব লাগিব। অন্যথা প্ৰায় তেওঁতকৈ উচ্চ ন্যায়াধিকৰণ হিচাপে নিজকে স্থাপন কৰাৰ দৰেই।
- লেটাৰ(১৯ এপ্ৰিল ১৯৫১); লেটাৰছ অৱ চি.এছ.লুইছ (১৯৬৬), পৃ. ২৩০

শ্ৰেণী: লেখক
শ্ৰেণী: মৃত ব্যক্তি
শ্ৰেণী:শিশু সাহিত্যিক
মৈথিলি প্ৰকাশ

মৈথিলি প্ৰকাশ (ইংৰাজী: Mythili Prakash) হৈছে এগৰাকী আমেৰিকান নৃত্যশিল্পী আৰু নৃত্য পৰিচালক। তেওঁ হৈছে দক্ষিণ ভাৰতৰ শাস্ত্ৰীয় নৃত্য ভাৰতনাট্যমৰ বিশেষজ্ঞ। ভাৰতনাট্যমৰ বিশ্বৰ অন্যতম আগশাৰীৰ যুৱ প্ৰবন্ধক হিচাপে স্বীকৃতি পোৱা তেওঁৰ ধ্ৰুপদী, অথচ উদ্ভাৱনীমূলক পদ্ধতিয়ে নৃত্যৰ শাৰীৰিকতা, সংগীত আৰু প্ৰকাশভংগী নাট্যতাক পুনৰুজ্জীৱিত কৰি সমগ্ৰ বিশ্বৰ দৰ্শকৰ বাবে সুকীয়া আৰু অৰ্থপূৰ্ণ এক ব্যতিক্ৰমী শৈলীৰ সৃষ্টি কৰে। লাইফ অৱ পাই নামৰ ছবিখনৰ সামৰণিৰ সময়ত তেওঁ মুখ্য চৰিত্ৰটোৰ পত্নী আৰু তেওঁলোকৰ সন্তানৰ মাতৃ হিচাপে ক্ষণিক চৰিত্ৰাভিনয় কৰিছিল।

প্ৰাৰম্ভিক জীৱন আৰু শিক্ষা

অদ্ভুত শিশু হিচাপে প্ৰশংসিত মৈথিলীয়ে ৮ বছৰ বয়সৰ পৰাই ভাৰতনাট্যম পৰিবেশক হিচাপে নিজৰ কেৰিয়াৰ আৰম্ভ কৰিছিল আৰু সমগ্ৰ বিশ্ব ভ্ৰমণ কৰি প্ৰতিষ্ঠিত স্থান আৰু উৎসৱত অনুষ্ঠান পৰিৱেশন কৰিছে। মৈথিলীক ভাৰতনাট্যমৰ প্ৰতিনিধি তেওঁৰ মাতৃ বিজি প্ৰকাশে প্ৰশিক্ষণ দিছিল আৰু ভাৰতৰ কেইবাজনো কিংবদন্তি পুৰুষৰ সৈতে অধ্যয়ন কৰাৰ সুযোগ পাইছিল। বৰ্তমান তেওঁ ধ্ৰুপদী নৃত্য শিল্পী আৰু নৃত্য পৰিচালক মালবিকা চাৰুক্কাইৰ তত্বাৱধানত আছে। মৈথিলি প্ৰকাশে ইউ. চি. বাৰ্কলেৰ (UC Berkeley) পৰা গণসংযোগত স্নাতক ডিগ্ৰী লাভ কৰে যদিও ২০০৪ চনত পূৰ্ণকালীনভাৱে ভাৰতনাট্যমৰ প্ৰতি নিজকে উৎসৰ্গিত কৰে।

কেৰিয়াৰ

মৈথিলিয়ে লছ এঞ্জেলছ আৰু চেন্নাইত নিজৰ কৰ্মজীৱনৰ বেছিভাগ সময় পাৰ কৰিছিল। “মাদ্ৰাজ মিউজিক ছিজন”ত নিয়মীয়াকৈ পৰিবেশন কৰা মৈথিলিয়ে ভাৰতৰ বহু সন্মানীয় নৃত্য অনুষ্ঠানত একক নৃত্য পৰিবেশন কৰিছে, য’ত আছে দ্য মিউজিক একাডেমী, কৃষ্ণ গণ সভা, নাৰদ গণ সভা, কলাক্ষেত্ৰ (চেন্নাই), শ্ৰী সন্মুখানন্দ সভা (মুম্বাই), ইণ্ডিয়া ইণ্টাৰনেশ্যনেল কেন্দ্ৰ (দিল্লী)আৰু চৌদিয়া মেম’ৰিয়েল হল (বেংগালুৰু)। সমালোচকসকলে তেওঁৰ নৃত্যক “পশ্চিমীয়া ষ্টেজক্ৰাফ্ট আৰু ভাৰতীয় নান্দনিকতাৰ এক সুখৰ মিশ্ৰণ” বুলি বৰ্ণনা কৰিছে। মৈথিলিয়ে যুক্তৰাজ্য, ফ্ৰান্স, ছিংগাপুৰ ভ্ৰমণ কৰি মানচেষ্টাৰৰ দ্য ল’ৰী আৰু পেৰিছৰ মিউজি গুইমেট আৰু ছিংগাপুৰৰ এস্প্লেনেড থিয়েটাৰ অন দ্য বে আদিতো নিজৰ প্ৰদৰ্শন পৰিবেশন কৰিছে। নিউয়ৰ্কৰ লিংকন চেণ্টাৰৰ দৰে স্থানত লছ এঞ্জেলছৰ শক্তি ডান্স কোম্পানীৰ মুখ্য নৃত্যশিল্পী হিচাপে, ৱৰ্থাম চেণ্টাৰ, হিউষ্টন আৰু নিউ জাৰ্চি পাৰফৰ্মিং আৰ্টছ চেণ্টাৰ, নিউ জাৰ্চি আদিতো নৃত্য পৰিবেশন কৰিছে।

বঁটা আৰু সন্মান

২০০৯ চনৰ জানুৱাৰী মাহত এন.বি.চি.ৰ “ছুপাৰষ্টাৰছ অৱ ডান্স”ত তেওঁক চিত্ৰায়িত কৰা হয়। ভাৰতনাট্যমৰ একক পৰিবেশন শিল্পী হিচাপে তেওঁৰ শিল্পকৰ্মক সমগ্ৰ বিশ্বৰ মূলসুঁতিৰ দৰ্শকৰ সৈতে পৰিচয় কৰাই দিয়া হৈছিল। একক আৰু দলীয় দুয়োটা শাখাতে কৰা নৃত্য পৰিচালনাৰ বাবে মৈথিলিয়ে বহু সমালোচকৰ প্ৰশংসা লাভ কৰিছে। আমেৰিকা, কানাডা, ইউৰোপ, ভাৰত, ছিংগাপুৰ ভ্ৰমণ কৰি মহাকাব্য ৰামায়ণৰ কৰুণ নায়িকাৰ উপস্থাপনেৰে তেওঁৰ “স্ত্ৰী কথা”ৰ বাবে “ইৰভাইন ডান্স ফাউণ্ডেশ্যন”ৰ পৰা “ক্ৰিয়েচন টু পাৰফৰ্মেন্স গ্ৰাণ্ট” লাভ কৰে। তেওঁৰ পবিত্ৰ কৰ্ম শক্তিৰ বাবে “চেণ্টাৰ ফৰ কালচাৰেল ইনোভেচন”ৰ পৰাও তেওঁ “আৰ্টিষ্টিক ইনোভেচন গ্ৰাণ্ট” লাভ কৰিছে। মৈথিলিয়ে “কাৰ্তিক ফাইন আৰ্টছ”ৰ পৰা ২০১১ চনত “দেৱদাসী ৰাষ্ট্ৰীয় বঁটা”, ২০০৯ চনত “নদনমামণি বঁটা” (Nadanamaamani Award), ২০০৭ চনত ভাৰত কলাসৰৰ পৰা “যুৱ কলা ভাৰতী”, ২০০৭ চনত সনাতন সংগীত সংস্কৃতিৰ পৰা “সংস্কৃত নৃত্য পুৰস্কাৰ” আদি বঁটা আৰু সন্মান লাভ কৰিছে।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় নৃত্যশিল্পী
অনুজা চৌহান

অনুজা চৌহান (, জন্ম: ১৯৭০) হ'ল এগৰাকী ভাৰতীয় লেখক, বিজ্ঞাপনদাতা আৰু নাট্যকাৰ। ১৭ বছৰতকৈও অধিক সময় ধৰি চৌহানে ভাৰতৰ জেডব্লিউটি নামৰ বিজ্ঞাপন সংস্থা এটাত কাম কৰিছিল আৰু কোম্পানীৰ উপ-সভাপতি আৰু কাৰ্যবাহী সৃষ্টিশীল পৰিচালক পদবীত অধিষ্ঠিত হৈছিল। সাহিত্যক কেৰিয়াৰ হিচাপে ল'বলৈ তেওঁ ২০১০ চনত চাকৰি ইস্তফা দিয়ে। চাকৰি কৰি থকাৰ সময়খিনিত, তেওঁ পেপচি, কুৰকুৰে, মাউণ্টেইন ডিউ আৰু ন'কিয়া আদি ব্ৰেণ্ডৰ সৈতে কাম কৰিছিল। পেপচিৰ 'নাথিং অফিচিয়েল এবাউট ইট' অভিযান আৰু 'য়েহ দিল মাংগে ম'ৰ', 'অয়ে বাব্‌লি' আদি শ্ল'গান অনুজা চৌহানৰ সৃষ্টি।

লেখক হিচাপে তেওঁক 'দ্য জয়া ফেক্টৰ', 'বেটল ফ'ৰ বিট্টৰা', 'দৌজ প্ৰাইচি ঠাকুৰ গাৰ্লচ্‌', 'দ্য হাউচ ডেট বিজে বিল্ট' আৰু 'বাজ' আদিৰ বাবে জনা যায়।

প্ৰাৰম্ভিক জীৱন আৰু শিক্ষা

উত্তৰ প্ৰদেশত জন্ম গ্ৰহণ কৰা চৌহানে তেওঁৰ শৈশৱৰ বেছিভাগ সময় উত্তৰ ভাৰতৰ সেইসমূহ চহৰত অতিবাহিত কৰিছিল, যিসমূহ সেনা চাউনিক ভিত্তি কৰি গঢ় লৈ উঠিছিল। কাৰণ চৌহানৰ দেউতাকে ভাৰতীয় সৈন্যবাহিনীত কাম কৰিছিল। লেফটেণ্টেত কৰ্ণেল হৈ থকাৰ সময়তে তেওঁ সৈন্যবাহিনীৰ চাকৰিৰ পৰা আগতীয়া অব্যাহতি লয় আৰু অষ্ট্ৰেলিয়ালৈ গুচি যায়। মাক-দেউতাকৰ চাৰিগৰাকী কন্যা পদ্মিনী, ৰোহিণী, নন্দিনী আৰু অনুজাৰ, অনুজা আছিল আটাইতকৈ সৰু।

তেওঁ আৰ্মি পাব্লিক স্কুল, নতুন দিল্লী, চ'ফিয়া গাৰ্লচ কনভেণ্ট, মিৰাত সেনানিবাস আৰু দিল্লী পাব্লিক স্কুল, মথুৰা ৰ'ড, নতুন দিল্লীৰ পৰা তেওঁৰ বিদ্যালয়ৰ শিক্ষা সমাপ্ত কৰিছিল। দিল্লী বিশ্ববিদ্যালয়ৰ, মিৰাণ্ডা হাউচৰ পৰা তেওঁ অৰ্থনীতি বিষয়ত স্নাতক ডিগ্ৰী আৰু 'ৰয়েল মেলবৰ্ণ ইনষ্টিটিউ অৱ টেকন'ল'জি'ৰ পৰা গণ সংযোগ মাধ্যমত স্নাতকোত্তৰ ডিগ্ৰী লয়।

ব্যক্তিগত জীৱন

চৌহান প্ৰসিদ্ধ টেলিভিছন উপস্থাপক আৰু প্ৰযোজক নিৰেত আলভাৰ সৈতে বিবাহ পাশত আৱদ্ধ হয়, যি দূৰদৰ্শনৰ 'ইণ্ডিয়ান আইড'ল (চ'নি), 'পাৰফেক্ট ব্ৰাইড (ষ্টাৰপ্লাছ), 'ৰ'ডিজ' (এমটিভি) আদিৰ দৰে জনপ্ৰিয় বাস্তৱিক অনুষ্ঠানৰ প্ৰযোজক। ১৯৯৪ চনত তেওঁলোকৰ বিয়া হয়। দুজনী ছোৱালী, নীহাৰিকা মাৰ্গাৰেট আৰু নয়নতৰা ভায়োলেট আৰু এটি ল'ৰা দ্ৰাবিড়ৰ সৈতে, তেওঁলোক তিনিটি সন্তানৰ পিতৃ-মাতৃ। ২০০২ চনৰ পৰা তেওঁলোক দিল্লীৰ গুৰগাঁৱত থাকিবলৈ লয়। চৌহানৰ শাহু মাৰ্গাৰেট আলভা ভাৰতীয় জাতীয় কংগ্ৰেছৰ এগৰাকী জ্যেষ্ঠ নেতা, সদৌ ভাৰত কংগ্ৰেছ সমিতিৰ প্ৰাক্তন সাধাৰণ সম্পাদক আৰু ৰাজস্থানৰ প্ৰাক্তন ৰাজ্যপাল। চৌহানক সাহিত্যক্ষেত্ৰলৈ আগবঢ়োৱা অৱদানৰ বাবে, ২০১১ চনত 'ফেমিনা ইণ্ডিয়া' আলোচনীৰ ৫০গৰাকী আটাইতকৈ ধুনীয়া ভাৰতীয় মহিলা আৰু 'এমএচএন, দ্য ইনফ্লুএনচিয়েল'ৰ দেশৰ ৫০গৰাকী আটাইতকৈ শক্তিশালী মহিলাৰ তালিকাত স্থান দিয়া হৈছিল। ২০১৮ চনত সাহিত্যক্ষেত্ৰলৈ আগবঢ়োৱা অৱদানৰ বাবে তেওঁক এফআইচিচিআই নাৰী সংস্থাই সন্মানিত কৰে।

বিয়াৰ এঘাৰ বছৰৰ পাছত, তেওঁ খ্ৰীষ্টান ধৰ্ম গ্ৰহণ কৰে। কিন্তু ২০১৮ চনত তেওঁ কয় যে, খ্ৰীষ্টান ধৰ্মটোও আন যিকোনো সংগঠিত ধৰ্মৰ দৰে ভাল অথবা বেয়া আছিল আৰু অধাৰ্মিকভাৱে তেওঁ এতিয়া যথেষ্ট দৃঢ়৷

গ্ৰন্থপঞ্জী

দ্য জয়া ফেক্টৰ, ২০০৮, হাৰপাৰ কলিনচ্‌
বেটল ফ'ৰ বিট্টৰা: ২০১০, হাৰপাৰ কলিনচ্‌
দৌজ প্ৰাইচি ঠাকুৰ গাৰ্লচ্‌, ২০১৩, হাৰপাৰ কলিনচ্‌
দ্য হাউচ ডেট বিজে বিল্ট (২০১৫), ৱেষ্টলেণ্ড
বাজ, (২০১৭), হাৰপাৰ কলিনচ্‌

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
কেন্দ্ৰীয় শাসিত অঞ্চল

কেন্দ্ৰীয় শাসিত অঞ্চল ভাৰতৰ এক প্ৰশাসনিক বিভাগ। ভাৰতীয় ৰাজ্যসমূহৰ নিজৰ নিৰ্বাচিত চৰকাৰ থাকে, কিন্তু কেন্দ্ৰীয় শাসিত অঞ্চলসমূহ প্ৰত্যক্ষভাৱে ভাৰত চৰকাৰে শাসন কৰে, সেয়েহে নামটো 'কেন্দ্ৰীয় শাসিত অঞ্চল'। ভাৰতৰ ৰাষ্ট্ৰপতিয়ে প্ৰতি কেন্দ্ৰীয় শাসিত অঞ্চলৰ বাবে এক চৰকাৰী প্ৰশাসক বা উপ ৰাজ্যপাল মনোনীত কৰে, যিয়ে সেই কেন্দ্ৰ শাসিত অঞ্চলত ৰাষ্ট্ৰপতিক প্ৰতিনিধিত্ব কৰে। চন ২০১০ত ভাৰতত ৭ কেন্দ্ৰীয় শাসিত অঞ্চল আছিল। ভাৰতৰ ৰাজধানী নতুন দিল্লী, যি দিল্লী নামেৰে এক কেন্দ্ৰীয় শাসিত অঞ্চল আছিল, আৰু পুডুছেৰী (পণ্ডিছেৰী)ক আংশিক ৰাজ্যৰ স্বীকৃতি দিয়া হৈছে। দিল্লীক ৰাষ্ট্ৰীয় ৰাজধানী প্ৰদেশ হিচাপে পুনৰ পৰিভাষিত কৰা হৈছে। দিল্লী আৰু পুদুচেৰীৰ নিজৰ নিৰ্বাচিত বিধানসভা, মন্ত্ৰীমণ্ডল আদি আছে যদিও সিহঁতৰ শক্তি সীমিত।

ভাৰতীয় কেন্দ্ৰীয় শাসিত প্ৰদেশৰ তালিকা

বৰ্তমান ভাৰতৰ কেন্দ্ৰীয় শাসিত অঞ্চলৰ সংখ্যা হৈছে ৮টা। সেই কেইটা হ'ল-
আন্দামান আৰু নিকোবৰ দ্বীপপুঞ্জ
চণ্ডীগড়
দাদৰা আৰু নগৰ হাভেলী আৰু দমন আৰু দিউ
লাক্ষাদ্বীপ
পুডুছেৰী
দিল্লী
জম্মু আৰু কাশ্মীৰ
লাদাখ

তথ্য সংগ্ৰহ

বাহ্যিক সংযোগ

*
নীলিমা গুপ্তে

নীলিমা এম. গুপ্তে এগৰাকী ভাৰতীয় পদাৰ্থ বিজ্ঞানী । তেওঁ ১৯৭৬ চনত বম্বে বিশ্ববিদ্যালয়ৰ পৰা স্নাতক ডিগ্ৰী, ১৯৭৮ চনত বোম্বে আই. আই. টিৰ পৰা স্নাতকোত্তৰ ডিগ্ৰী, আৰু ১৯৮৩ চনত ষ্টনী ব্ৰুক ছুনিৰ পৰা ডক্তৰেট ডিগ্ৰী লাভ কৰে। পৰৱৰ্তী সময়ত তেওঁ হাইদৰাবাদ বিশ্ববিদ্যালয়ত যোগদান কৰে আৰু তাৰ পিছত ১৯৮৫ চনৰ পৰা ১৯৯৩ চনলৈ পুনা বিশ্ববিদ্যালয়ত শিক্ষকতা কৰে। বৰ্তমান তেওঁ মাদ্ৰাজ আই. আই. টিৰ পদাৰ্থবিজ্ঞানৰ অধ্যাপক। তেওঁৰ গৱেষণাৰ বিষয় মূলত অৰৈখিক গতিবিজ্ঞান আৰু Chaos ৰ বিষয়ত বৃস্তৃত।

তেওঁ আৰু তেওঁৰ সহযোগীসকলে লাভ কৰা সফলতাসমূহৰ ভিতৰত আছে মাল্টিফ্ৰেক্টেলৰ তাপগতিবিদ্যাৰ পৰ্য্যায় পৰিৱৰ্তনৰ সাদৃশ্য, আৱেগিক সংমিশ্ৰণৰ পদ্ধতি আৰু লোড-বিয়াৰিং আৰু যোগাযোগ সূত্ৰ দক্ষতা বৃদ্ধি। তেওঁৰ বৰ্তমানৰ গৱেষণাৰ ভিতৰত আছে সম্প্ৰসাৰিত প্ৰণালীত স্পেটিয় 'টেমপোৰেল ইণ্টাৰমিটেন্সিৰ বিশ্লেষণ, বিশৃংখল এডভেক্সন আৰু নেটৱৰ্কৰ অধ্যয়ন। তেওঁৰ শৈক্ষিক আগ্ৰহৰ উপৰিও, তেওঁ ইণ্টাৰনেশ্যনেল ইউনিয়ন অৱ পিউৰ এণ্ড এপ্লাইড ফিজিক্সৰ 'ৱমেন ইন ফিজিক্স' গোটৰ কাৰ্যকলাপতো অংশগ্ৰহণ কৰিছে। ভাৰতৰ মহিলা বিজ্ঞানীসকলৰ ওপৰত জীৱনীমূলক আৰু আত্মজীৱনীমূলক প্ৰবন্ধৰ সংকলন লীলাৱতীৰ কন্যাৰ ভিতৰত তেওঁক অন্তৰ্ভুক্ত কৰা হৈছে।
শ্ৰেণী:জীৱিত ব্যক্তি
শ্ৰেণী:বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী